CELEX: 62007FO0142
Language: sl
Date: 2009-06-04 00:00:00
Title: Sklep predsednika prvega senata Sodišča za uslužbence z dne 4. junija 2009. # Magdalena Kaminska proti Odboru regij Evropske unije. # Izbris. # Zadeva F-142/07.

SKLEP PREDSEDNIKA PRVEGA SENATA SODIŠČA ZA USLUŽBENCE
      z dne 4. junija 2009 
      
      Zadeva F-142/07
      
      Magdalena Kaminska
      proti
      Odboru regij Evropske unije
      „Mirno reševanje spora na predlog Sodišča za uslužbence – Izbris“
      Predmet:      Tožba, vložena na podlagi členov 236 ES in 152 AE, s katero M. Kaminska, pomožna uslužbenka v Odboru regij od 16. avgusta 2004
         do 30. novembra 2004, nato začasna uslužbenka v isti instituciji od 1. decembra 2004 do 31. avgusta 2005 in nato od 16. aprila 2006
         do 30. septembra 2007, v bistvu zahteva pravico do dnevnice iz člena 25 Pogojev za zaposlitev drugih uslužbencev Evropskih
         skupnosti, ki ji je bila zavrnjena za del obdobja, v katerem je bila začasna uslužbenka v navedeni instituciji.
      
      Odločitev:      Zadeva Kaminska proti Odboru regij (F-142/07) je izbrisana iz vpisnika Sodišča za uslužbence. Odbor regij plača pavšalni znesek
         11.000 EUR tožeči stranki, ki se v zameno odpove vsakršnemu zahtevku, vključno s stroški. Potrjuje se, da se tožeča stranka
         odpove tudi izvršitvi sklepa predsednika prvega senata Sodišča za uslužbence z dne 27. novembra 2008 Kaminska proti Odboru
         regij (F-142/07 AJ), s katerim ji je bila delno odobrena pravica do pravne pomoči.
      
      
      Povzetek
      
      Uradniki – Pravno sredstvo – Sporazumna rešitev spora pred Sodiščem za uslužbence – Izbris iz vpisnika
      (Poslovnik Sodišča za uslužbence, člena 69 in 74)